Henry Dano

**Henry Aaron-Ivor Dano** var en avalonsk baronett av Bedivere og dikter. Henry var gift med Amaly Kent, som han fikk to sønner med: Daniel og Keith II. Henry var sønn av Eric og Vera Dano, og dermed bror til Robert og Harry Dano, og gjennom dem var han svoger til Florence Duke og Criztia Sherm.

Som dikter, utga Henry bl.a. diktsamlingene *Vi som sitter på gjerdet* og *Danos Skrifter.*

## ***Biografi***

### **Tidlig liv**

Henry var født fire år etter sin eldre bror, og vokste opp som det mellomste barnet da broren Harry ble født. Forholdet mellom brødrene var nært i barndommen, og da de mistet faren til George-Philip Livingstone holdt de sammen. Hans eldre bror, Robert, søkte derimot hevn. Han oppsøkte Livingstones datter, Caroline, og de utviklet et forhold. Da Henry fikk greie på at Robert vanket sammen med henne og faren hennes, ba Henry moren å fornekte Robert som en del av familien lenger – hvilket hun ikke gjorde, til Henry og Harrys forargelse. Forholdet mellom Henry og Robert ble kjølig og distansert. Henry begynte derfor å skrive dikt – mye om sorg, lengsel og død.

Årene gikk, og da Robert hadde fylt 21 tok Livingstone ham med seg på falkejakt. Falkejakten tok sted i Bedivere, og han kjente skogene ut og inn. Da en falk var skutt ned, løp følget for å hente det for Livingstone. Robert benyttet anledningen til å gi hesten et hardt klask på baken; dyret vrinsket og satte avsted utfor en skrent. Dyret bråbremset allikevel med en hårsbredd, og rytteren fløy gjennom luften før han knuste skallen mot en stein.

### **Karriére**

Som dikter, hadde Henry slått gjennom ved den eldre delen av Flynns hoff. Den daværende dronningen, Natalya, var en av Henrys største beundrere. Hun ga ham kunstnerlønn for å kunne leve som en forfatter og dikter – i.o.m. at broren Robert kom til å bli baron Bedivere. Henry tok imot pengene månedlig, og han flyttet etter hvert til Sævine, Olwyn-upon-Streisand. Byen lå omtrent mellom Glanville og byen Flynn – hovedstadene i Olwyn og i kongeriket.

Henry mistet kontakten med familien sin, og ville ikke ta den opp igjen – selv ikke da han forsto at Robert hadde igangsatt forholdet med Caroline for å drepe Livingstone. Mens han bodde i Sævine giftet han seg med Amaly Kent, datteren av en lærer. Henry og Amaly levde et aktivt liv i Sævine sammen med sønnene Daniel og Keith, og tjenestegjorde som dens ledende kulturelle elite. Da guvernøren av byen ble avslørt å være involvert i en skandale, ble Henry utvalgt som den nye guvernøren – på dronning Natalyas befaling.

### **Senere liv**

Henry overlevde konen sin med fire år, og tilbrakte de siste årene sine i Canburg sammen med sin nevø Tameryn i Payne da kong Faravldr hadde erobret kongedømmet og gjort det til en koloni av hans eget rike. Henrys sønner tok hånd om ham frem til hans død. Formuen hans hadde han bedt skulle gå til veldedighet og sønnene hans. Mens Daniel sløste dem bort på kvinner og alkohol, investerte Keith II i å bygge skipsverft på Canburg. Keith passet dessuten på at Daniel ikke tok pengene som skulle brukes til veldedighet, for seg selv. Disse pengene ble brukt til å bygge det som skulle bli forløperen på barnehjems-institusjonen.

## ***Trivia***

1. *Henry* kommer fra det germanske *Heinrich* som betyr "hjemmets hersker"
2. *Aaron* kommer fra det hebraiske אַהֲרֹן ('Aharon) som betyr "høyt fjell" eller "høy, fornem"
3. *Ivor* er avledet av det gammelnordiske *Ívarr* som er sammensatt av elementene *yr* "*bue*" og *arr* "kriger".
4. *Dano* er engelsk og brukes i forbindelse med snakk om dansker